钦定古今图书集成/明伦汇编/人事典/第074卷 > 风俗通 > 《穷通》
## 钦定古今图书集成/明伦汇编/人事典/第074卷 > 风俗通 > 《穷通》

《易》称“悬象著明，莫大乎日月”，然时有昏晦；《诗》美“滔滔
江汉”，南北之纪，然时有壅滞；《论语》固天纵之莫盛于
圣，然时有困否。日月不失其体，故蔽而复明；江汉不
失其源，故穷而复通；圣人不失其德，故废而复兴。非
惟圣人俾尔亶厚，夫有恒者，亦允臻矣。是故君子厄
穷而不悯，劳辱而不苟，乐天知命，无怨尤焉。故录先
否后喜，曰“穷通”也。